《兰陵秋夕》
明代·张和

月砌啼秋蛩，风枝起夜禽。
洗愁镫下酒，惜别梦中心。
露重惊寒早，更长觉漏沉。
明朝览青镜，玄鬓有霜侵。

作者简介：（1412—1464）苏州府昆山人，字节之。正统四年进士。未几，以疾还里，从学者甚众。景泰间授南京刑部主事，官至浙江提学副使。读书数行俱下，为文立就。既仕犹苦学，读《汉书》三十遍。有《筱庵集》。